''Una mera curiosidad'', Producciones Maestras (Nafarroa)
2025-10-17 19:00 - 20:00 (Europe/Madrid) | Zigoitiko Zentro Soziokulturala, Calle Bengolarra, 1a, 01138 Ondategi, Araba., Ondategi, Álava, 01138
Artemisia Gentileschi italiar margolari barrokoak gaur markotik atera eta bi dimentsioak uztea erabaki du, zerbait kontatzera etortzeko. Ez dauka oso argi zergatik, baina ezin zen ezer esan gabe gelditu gertaeren aurrean. Beharbada, erraiak jaten dizkion ezinegon hori konpontzen lagundu ahal diogu guk…
‘Una mera curiosidad’ antzezlan bat da, sakonki egungoak eta humanoak diren gaiei heltzeko artea erabiltzen duen
komedia bat. Margolari ospetsu eta urte askoan ahaztuak lagunduta, ibilbide dibertigarria eta zirraragarria egingo dugu haren bizitzan eta lanean, argi eta garbi kezkatzen duen orain bat begien bistatik galdu gabe.
Producciones Maestras Nafarroako konpainia da, berak sortutako antzerki-ikuskizunak ekoizten dituena aretorako, heldu eta gazteentzat eta bai familientzat ere. Helduentzat egin dituen azken muntaiak ‘Una mera curiosidad’, ‘La Malpagá’ eta ‘Loco desatino’ izan dira. Familientzat, ikuskizunak gaztelaniaz eta euskaraz egiten ditu: ‘Nire beldurrik maiteenak’ (‘Mis miedos favoritos’) eta ‘Arrain bat bezala’ (‘Como un pez’).
Horrez gain, bere programak garatzen ditu konpainiak, adibidez, Festival LitercreArte Jaialdia, literaturaren eta antzerkiaren
inguruko kokreazio- eta bitartekotza-proiektua, parte hartzen duten herrietako kultura-arloak eta herri-liburutegiak inplikatzen
dituena, eta Brújula proiektua, autonomietako eskola-kanpaina.

Sarrerak leihatilan. Prezioa, 2 €.

''Nanay de la China'', Pérez&Fernández (Galizia)
2025-10-17 19:30 - 20:30 | Teatro Municipal, Calle Río Chiquito s/n, Autol, La Rioja, 26560, Spain
Nanay ilargirik gabeko gau batean jaio zen neskato bat da. Bizilagunek baztertu egin dute jaio zenetik, sineskeria hutsagatik. Berak “ezetz!” esaten baino ez daki, eta aitonari laguntzen, Yangzi ibaiaren ertz honetako arroz gozoena lantzen, Chis-Púm bufalo asiar maitagarriak lagunduta.
Jendearen sineskeria ergelaren aurka borrokatzeko, Nanayk eta aitonak plan bat egingo dute, baina ez da beti behar lukeen bezain ondo ateratzen…
‘Nanay de la China’ familientzako antzerki-ikuskizuna da, non txotxongiloak eta aktoreak batzen diren istorio original hau antzezteko, magiaz, abenturaz eta umorez beteta.
Pérez&Fernández arte eszenikoetako konpainia da, Victoria Pérezek eta Manu Fernándezek sortua eta familientzako proiektuak
sortzean espezializatua. 2015ean sortu zutenetik, zenbait izenbururen literaturamoldaketatik abiatuta ekoitzi ditu ikuskizunak, besteak beste, ‘O poder de Amabel’, Érica Esmorísena, ‘Aguratrat’, Roald Dahlena, eta ‘Os nenos da varíola’, María Solarrena. Azken horrek 2021ean familientzako ikuskizun onenaren María Casares saria jaso zuen eta Berdintasuneko Luísa Villalta Saria.
2023an, ‘Nanai da China’ estreinatu zuen, Victoria Pérez eta Xabier Romeroren testu originala, eta txotxongilo-ikuskizun onenaren María Casares saria eskuratu zuen.

Sarrerak: 3 €(aurreko ostegunean 12:00etatik 14:00etara eta ikuskizunaren egunean ordubete lehenago leihatilan).

''Postales Rotas'', Zig Zag Danza (Asturias)
2025-10-17 20:00 - 21:00 | Gaztelu Itsasargia, Paseo Marítimo, 12, 39.700 Castro Urdiales, Cantabria, Castro Urdiales, Cantabria, 39700
1840 eta 1940 artean, 300.000 gaztek baino gehiagok migratu zuten Asturiastik Ameriketara. 1880an, % 21 emakumeak ziren; 1920an, % 40. Bidaia indibidual bakoitzak aldaketa global batean lagundu zuen. Emigrazioaren seme-alabak gara.
‘Postales rotas’ lanak prozesu historiko hori irudikatzen du, idazten dituen, irakurtzen ez diren, hausten diren, bidaltzen ez diren… gutunen bidez komunikatzen den emakume baten ahotsetik. “Inorena ez den lurra eta jende askoren arrastoa den toki batean nago, non ‘askatasun’ hitzak bakardadea edo maitasuna baino ez duen esan nahi, eta sentsazio honek, era berean, bakea ematen duen, lasaitasuna eta bai amaiera eta hasiera pitin bat ere. Ez diot utziko idazteari…”
RAMÓN OLLER
Zig Zag Danza erreferentziazko konpainia da dantza garaikidean, proposamen berritzaileak sortzen dituena publiko guztientzat. Bere proposamenek hainbat sari eskuratu dituzte eta gure herrialdeko jaialdi eta programazio garrantzitsuenetan parte hartu dute. Beren lana nazioko eta nazioarteko agertokietan dago, eta emozioaren, kalitatearen eta irisgarritasunaren alde egiten du, antzerkia publiko berriei gerturatuz.
Estrella García koreografoak zuzenduta eta hogei ekoizpen eta koprodukzio baino gehiago dituela, etengabeko ibilbidean 25 urte betetzea ospatzen ari da 2025ean. ‘Postales rotas’ proiektuak ekoizpen eszenikoari emandako Jovellanos saria jaso zuen 2024an, eta horrez gain arte eszenikoen 6 izendapen eta 4 Oh! sari jaso ditu 2025ean, barne hartuta ikuskizun onenarena.

Entrada llibre hasta completar aforu.

''Globe Story'' El perro azul (Errioxa)
2025-10-17 20:30 - 21:30 | Auditorio Municipal Afonso Eanes do Cotón, Rúa do Carme, 3, Negreira, Galicia, 15830, Spain
‘Globe Story’ maitasun-istorioa da.
‘Globe Story’ umore-histeria da.
Bat-bateko maitemin batek betiko elkartuko ditu Greta eta Maxen bizitzak. Haurtxo eder bat izango dute, eztei-bidaia
itsas bidaia batean egingo dute, maitale baten atzetik ibiliko dira, ekaitz bat dantzatuko dute eta gaixotasunaz barre
egingo dute ospitale zentzugabe batean. Kartsuki biziko dituzte beren abentura komikoak, literalki bihotza eskuetan
dutela amaitu arte.
‘Globe Story’ ikuskizunak zinema mutuaren komikotasuna eta erritmo guztiz azkarra baliatuko du maitasun-istorio bat kontatzeko. Gune zinematografiko batean girotuta, errebelatu zahar batetik atereak bezala agertuko dira, sepia tonuetan. Biek ala biek eskailerak, kutxa bat eta puxika mordo bat erabiliko dute, zabuak, ekaitzak, mendiak, haurtxoak, txalupak, hondartzak eta bihotzak asmatzeko.
El Perro Azul arte eszenikoetako proiektua da, Fernando Morenok sortua eta zuzendua. 2010ean jaio zen, begirada artistiko pertsonal eta arriskatu batetik, edozein adinetako publikoa hunkitzeko gauza diren erakustaldi eszenikoko ikuskizunak eta guneak sortzeko asmoarekin. Entretenimendu hutsaz harago, konpainiak nahi du ikus-entzuleak topaldi gogorarazle batean parte hartzea agertoki gainean. Gure galderak eta ametsak bizi ahal izateko toki komun bat. Estatuko eta nazioarteko jaialdi garrantzitsuetan parte hartu du: FETEN, MADferia, Teatralia, Umore Azoka, Mostra Igualada, FIET, Festival Off Avignon (Frantzia), CINARS Biennale (Kanada), NAJ NAJ NAJ Festival (Kroazia), Luaga & Losna (Austria), Scènes & Cinés (Frantzia) eta Programa AECID (Mazedonia eta Eslovenia).

Sarreren salmenta: www.woutick.es – Prezo 3 €
